《次友游宣岩韵》
宋代·洪刍

攀跻来借一枝筇，幽讨深行极半峰。路侧似逢居士屩，岁寒空老大夫松。

林间突兀森蹲虎，门外坡陀偃卧龙。引水作帘真酷似，涓涓初不异秋冬。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。